CELEX: 62011CN0510
Language: da
Date: 2011-09-29 00:00:00
Title: Sag C-510/11 P: Appel iværksat den 29. september 2011 af Kone Oyj, Kone GmbH og Kone BV til prøvelse af dom afsagt af Retten (Ottende Afdeling) den 13. juli 2011 i sag T-151/07, Kone Oyj, Kone GmbH og Kone BV mod Europa-Kommissionen

10.12.2011   
            
            
               DA
            
            
               Den Europæiske Unions Tidende
            
            
               C 362/13
            
         Appel iværksat den 29. september 2011 af Kone Oyj, Kone GmbH og Kone BV til prøvelse af dom afsagt af Retten (Ottende Afdeling) den 13. juli 2011 i sag T-151/07, Kone Oyj, Kone GmbH og Kone BV mod Europa-Kommissionen
   (Sag C-510/11 P)
   2011/C 362/20
   Processprog: engelsk
   
      Parter
   
   
      Appellanter: Kone Oyj, Kone GmbH og Kone BV (ved solicitor T. Vinje, advocaat D. Paemen, Dikigoros A. Tomtsis og solicitor A. Morfey)
   
      Den anden part i appelsagen: Europa-Kommissionen
   
      Appellanterne har nedlagt følgende påstande
   
   
               —
            
            
               Den appellerede dom ophæves i sin helhed.
            
         
               —
            
            
               Beslutningens artikel 2, stk. 2, annulleres for så vidt som den pålægger Kone Oyj og Kone GmbH en bøde, og selskabernes bøde ophæves, eller de pålægges en lavere bøde end den, der er fastsat i Kommissionens beslutning af 21. februar 2007 om en procedure i henhold til artikel 101 TEUF (sag COMP/E-1/38.823 — PO/Elevators and Escalators) (herefter »beslutningen«).
            
         
               —
            
            
               Artikel 2, stk. 4, i Kommissionens beslutning annulleres for så vidt som Kone Oyj og Kone BV herved pålægges en bøde, og de pålægges en lavere bøde end den i Kommissionens beslutning fastsatte.
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellanterne har gjort gældende, at den appellerede dom bør ophæves af følgende grunde:
   
                
            
            
               Hvad angår overtrædelsen i Tyskland har appellanterne gjort gældende, at Retten anlagde en urigtig retlig bedømmelse, da den fastslog, at Kommissionen ikke åbenlyst har overskredet sin skønsmargin ved vurderingen af Kone’s bidrag til, at der indledes en undersøgelse og konstateres en overtrædelse i beslutningen. Rettens urigtige retlige bedømmelse betød, at Kone urigtigt blev udelukket fra immunitet i henhold til Kommissionens meddelelse om bødefritagelse eller bødenedsættelse i kartelsager af 2002 (herefter »meddelelsen af 2002«).
            
         
                
            
            
               Retten anlagde desuden en urigtig retlig bedømmelse, da den fastslog, at Kommissionens tilsidesættelse af meddelelsen af 2002 ikke tilsidesatte princippet om beskyttelse af den berettigede forventning.
            
         
                
            
            
               Hvad angår overtrædelsen i Nederlandene har appellanterne gjort gældende, at Retten har foretaget en urigtig retlig bedømmelse ved at opretholde Kommissionens afslag på at give Kone en bødenedsættelse i henhold til meddelelsen af 2002 på grund af Kone’s kvalifikation af de faktiske oplysninger, som selskabet havde fremlagt i sin anmodning om bødenedsættelse. Som følge heraf opretholdt Retten Kommissionens afgørelse, for så vidt som den afslog at indrømme Kone en nedsættelse af bøden for kartellet i Nederlandene.
            
         
                
            
            
               Retten anlagde desuden en urigtig retlig bedømmelse, da den fastslog, at Kommissionen ikke tilsidesatte princippet om ligebehandling, da Kommissionen fastslog, at Kone’s argumenter i forbindelse med det nederlandske kartel ikke var sammenlignelige med ThyssenKrupp’s argumenter i forbindelse med kartellet i Belgien.